Mener metode B0 går ud på, at der kun er én runde og alle fejlfrie får en roset. Metode B3 går ud på, at du rider hovedspringningen. Er du fejlfri i hovedspr. fortsætter du så direkte til omspringningen. :-)
Jeg har svaret inde på hyggesnak også men her kommer det så igen I B0 får alle ryttere med lige antal laveste fejlpoint en roset. DVS at hvis der er 3 ryttere med hver 8 fejl får alle en roset. Hvis der 7 ryttere og kun 1 fejlfri får den fejlfri en roset og de næste 2 med laveste antal fejl får ligeså en roset. Men i praksis vil det oftest være sådan at alle fejlfri får roset da der tit er mange fejlfri i en B0. Banerne er jo tit ret ligetil, da metode bruges til U(uddannelses)-klasser. I B3 påbegyndes omspringningen 45 sek efter endt fejlfri hovedspringning. Du må ikke forlade banen mellem omspring og hovedspring. Læs i øvrigt DRFs reglement §251 Eva
Jeg er kommet i tvivl om noget der vedrører min pony Chili. Jeg træner ham fra jorden, lidt efter Hempflings metoder, og ellers fra min egen fantasi. Tit træner jeg ham, hvor han løber rundt om mig, løs, på en volte i trav, skridt eller galop hvor jeg så øver vendinger, parader m.m. Dem der kender Hempflings metoder ved nok hvad jeg snakker om.  Lige idet jeg lader ham løbe ud på volten, løber han en smule vildt og ukontrolleret (kigger ud af volten ell. lign.). Han finder dog hurtigt takten og sænker så halsen helt ned mod jorden med mulen strakt frem. Mens han gør det, er han synligt mere afslappet, og går også fint frem. Men så er det jeg bliver i tvivl. Han kan da ikke gå ordentligt på bagparten med hovedet helt dernede?  Jeg har desværre ikke noget billede af det, da jeg plejer at træne alene og ikke selv kan tage billederne...  Tror i at det er "skadeligt" for ham at gå sådan? Jeg træner aldrig nogensinde dressur, men vi træner en del smidighed fra jorden. Det er bare det, at især Hempfling snakker meget om det med "halsen op - hovedet nærmere", men min Chili går altså bare med hovedet dernede. Det skal lige siges at han går godt frem, og det er ikke noget med at det er af dovenskab eller noget...Det er heller ikke en holdning jeg "tvinger" ham i, da han er fuldkommen løs og bliver "styret" med kropssprog... I dressur-verdenen hørte jeg engang udtrykket "søger ned" - er det mon hvad han gør? eller gør heste kun det for stramme tøjler?  Jeg håber i kan hjælpe mig.. Jeg vil jo nødigt ha, at det vi træner er drønforkert og ikke-hestevenligt...  Venlige og håbefulde hilsner fra Kristine 
Jeg har 2 islænder den ene har jeg problem med som i kan læse længre nede. Hvornår skal jeg begynde at tilride min islændervallak. Han er 2½ år gammel. kan du sige mig det så skriv 
Må du begynde når de er 4,5år det er rigtigt at de ikke er færdige med at vokse før de er 5år men du kan godt starte når den er 4 med sadlen, longering og stille op og sidde op og ned igen det gør det kun nemmer.
Er der nogle der kan komme med en beskrivelse af, hvordan det føles, når hesten giver rigtigt efter fortil. Altså giver efter i halsen og arbejder med biddet? Hvis jeg selv skal komme med en beskrivelse, så føles hesten til at være blød som smør fortil. Jeg rider på en unghest (6 til sommer), hvor jeg ikke lige synes jeg opnår den eftergivenhed fortil og følelsen af at hesten virkelig yder noget. Og det mest frustrerende er, at jeg synes jeg HAR oplevet ham, hvor han virkelig gav sig selv, og gav rigtigt efter. Det skal lige siges, at jeg har MEGET at lære endnu inden for dressuren. Hende der ejer ham rider også af og til på ham, men det er nu mest når jeg synes det går helt i ged. Derudover underviser hun mig også af og til, hvor jeg så selvfølgelig rider på ham. Ejeren synes så, at han går som han skal (i forhold til at han er unghest - selvfølgelig er der mangler), og at han ikke er så tung fortil, som jeg oplever ham. Da jeg f.eks. red ham igår, synes hun at han så afslappet ud det meste af tiden og at han gik forholdsvis korrekt. Kan man godt blive narret fra jorden af til at tro, at hesten går godt, for så at finde ud af noget andet, når man kommer op på ryggen af den? Derudover er vi nok heller ikke helt enige om hvor meget hest man skal havde i hånden. Jeg vil have så lidt som muligt - jeg skal bare lige kan mærke at den er der, mens hun vil have noget mere. Vi har så snakket om at køre ham ud til Margit Ørum en dag, så hun kunne prøve ham, og komme med hendes vurdering af, om hun synes han går som han skal/burde. Håber der er nogle herinde der kan kaste lidt lys over det her for mig.